يمكن لو يأخرو لا بأس بذلك يؤخرو يومين تلتيام ربعيام خمسيام يعني محدو فشهر ذي الحجة وهو عندو الحق يعني تأخرت الطواف ديال الإفاضة وكذلك المرأة المراة ايلا لقات راسها حاضت مثلا طبعا ما غاديش دير طروف الافاضة وغاديا تسنى حتى تطهر او يعني حتى هي عندها شي عذر من هاد الأعذار لقات الزحام بزاف او
يعني فيها تعب او كدا من من هاد القبيل فإذا نهار عشرة اذا بغا يدير الإنسان طواف الإفاضة اقول وهو حسن هاديك را هي السنة فعلا فيمكن لهم اذا اذا
اذا رجم بكري يعني قبل الظهر او من بعد الظهر يمشي يروح لمكة. ويدير طواف الإفاضة طواف الإفاضة بحال داكشي لي بينا في العمرة مكاين تا فرق انما فيه حاجة وحدة ما فيه شاي الاضطباع ما يعريشاي كتفو
وديك الجرية لا يرمون في الأشواط الثلاثة وإنما يسعى يعني كيمشي سبعة دالمرات ومن بعد ما كيسعى سبعة دالمرات كيصلي مور اا قام ابراهيم ويسلم على الحجر الأسود كي العادة ويشرب زمزم ويمشي يدير السعي بين الصفا والمروة لأنه لا يجوز الفصل
بين طواف الافاضة بين اي طواف يعني الى طواف الافاضة ولا طواف القدوم بين طواف الافاضة او طواف العمرة وبين السعي بين الصفا والمروة يعني تكمل هذا خصك تشد هذا فيعتبرون يعني توالي الركنين واجبا يعني هذا مع هذا باش يكونوا مترابطين هذا واجب
اذن كيكمل الطواف كيمشي يدير السعدي الصفا والمروة وهادشي بيناه في العمرة حرفيا كيعاود يديرو في الحج. هو نفسو كيعاودو فاذا صنع ذلك فقد انهى اعمال حجي ولم يبقى له الا المبيت بمنى ليالي التشريق
عندو جوج د النهارات جوج ليلات واجبين ليلة ديال حداش وليلة ديال طناش وتلطاش ان شاء بغى يزيد طلطاش مزيان مزادشاي لا بأس بذلك فإذن لما كمل حنا باقين كلشي هاد الخدمة ديال عشرة ديال نهار العيد كمل طواف الإفاضة خصو يرجع لمنن يبات فمنن ديك الليلة ديال العشرة للصباح حداش
عندو قلنا حداش طناش تلطاش يدوزوهم في منى يمكن لو يدير حداش طناش عشية ديال طناش يروح فحالو لمكة يكمل ميزيدش تلطاش الى بغا مكاين باس شنو كيدير فهاد الأيام الثلاثة الا دوز تلتيام
او في اليومين الى دوز يومين في منى عندو الدين ديالو العام لي هو الصلوات الخمس والخدمة ديال الحج يعني الكمالة ديال الحج تتمة وهي من الاعمال الواجبة الى مشاينين لا ماشي ركن لا واجبة يعني لان الركن ما كيتجبرش
والواجب الى غلط فيه ولا ماداروش كيتجبر يذبح يجبرو بدم هدا من الواجبات هاد الرمي ديال الجمرات اذن هداك النهار ديال حداش طناش تلطاش هاد الايام هادي عندو خدمة وحدة وهي هادوك تلاتة ديال الاحواض تلاتة ديال الحفاري تلاتة ديال الحفاري هادي راه مكيكون فيها زحام
راه الزحام كاين في الجمرة نهار العيد. ديك ديال عشرة. جمرة العقبة بوحدها ذاك النهار بوحدو فيه الزحام. لأنه كاين واحد العدد ديال المذاهب وديال الدول اللي كيدوزو هوما غير عشرة وكيمشيو فحالهم ما عندهمش هوما في المذهب ديالهم لا حداش ولا طناش ولا تلطاش يعني الايرانيين
الشيعي مافيهش هاد الخدمة كاع كلها ماكيعمروش وهما كتار كيخويو الدنيا ويخليو الدنيا مرتاحة ولذلك فعلا يعني عندك سبعة ديال الحصيات لديك الحفرة اللولة وسبعة ديال الحصيات للحفرة الثانية وسبعة ديال الحصيات. الحفرة الثالثة
كل حفرة كترمي فيها حصية تكبر الله اكبر وترمي واحدة وخصك تشوف الحجيرة ديالك بأنها طاحت فالحوض طاحت فداك الغار حوض كبير ايلا مشاتي ضربتها وضربت الحوض او خرجت ما هبطتش او ما جاتش كاع ما شدتش نيشان عاودها
مزيان يكون عندك الزيت ديال الحجر وحسب حسب يعني حسب واحد اثنين ثلاثة. يعني الله اكبر حسب بيديك او شي طريقة من الطرق باش باش تعرف بلي راك درت سبعة مادرتشاي تمنية ولا مادرتشاي ستة او خمسة
اذن من بعد ما كتكمل يعني ديك ديك الحوض الأول كترمي فيه سبعة ديال الحصيات كتعطيه بالظهر وتستقبل القبلة وتهز يديك طلب الله سبحانه وتعالى من الدعاء ما شئت وتزيد للتانية عاود ترجمها بسبعة بالتكبير
وتعطيه بالظهر وتشد القبلة وتهز يديك وطلب الله سبحانه وتعالى. وتزيد للتالتة اذا الاولى من بعدما كتكمل فيها الدعاء. الثانية من بعدما كتكمل فيها الدعاء الثالثة من بعدما كتكمل ما فيهاش الدعاء. قبط الطريق
لأنه هاديك هي السنة وثانيا هداك راه الطريق خوي الموضع للناس باش الناس كيمشيو اذن هذا الخدمة ديال النهار الاول فوقاش كترجم من بعد الظهر يعني السنة ديال جمرة العقبة نهار العيد كترجم السنة قبل الظهر ويجوز بعد الظهر قلنا حتى الليل هادي السنة ديالها
بعد الظهر حتى يودن الظهر وتسمع الاذان ديال مسجد الخيف راه كيودن مكبر الصوت عاد تمشي ليها يمكن لك تصلي عاد تمشي يمكن لك تمشي ترجمها قبل ما تصلي انت حر. لكن من بعد الأذان
والوقت كلو العشية كلها ديالك حتى لليل ديالك. وبالتأكيد ما فيهاش الزحام هاد حداش طناش تلطاش مافيهم زحام ولي خلا قاع يعني نقولو حتا من بعد العصر يعني تقريبا لا يكاد يجد احدا
بعد العصر كتخوى الدنيا سبحان الله العظيم. لا نهار حداش ولا يعني ايام التشريق را ما فيهاش مشكل. راه المشكل الوحيد اللي كاين هو نهار عشرة والناس كيشددو على روسهم. ربي تعالى وسع
قالك لي ماقدشاي قبل الظهر يدير من بعد الظهر ما كفاكشي من بعد الظهر قدامك الليل انما اللي ما بغاش يزيد نهار تلطاش راه كيخصو يخوي منن في العشية ديال طناش قبل ما تغرب الشمس
راه ايلا غربت عليه الشمش او هو مزال جالس في منن خصو يزيد تلطاش ما عدا فحالة وحدة ايلا هو ركب فالكار ولا فالطاكسي قبل غروب الشمس ولكن داك الكار ما قلعش بقا قاعد تما حتى ودنت المغرب لا بأس بذلك لأن
اللي ركب ولا محسوب على مكة. ما بقاش محسوب على منى. لأن ماشي الأمور ماشي بيدو. وفعلا في بعض الأحيان كيكون الزحام ما كيوصلش داكشي. ما كيقلعش داكشي حتى كيودن المغرب عليك. ما عندك ما دير
المشكل هو مازال مالك باقي كدور هنا وتشوف هادي وتجمع هادي الى اخره. تا ودن عليك المرض ما عليك الا تبات هاديك الساعة فإذا هذه خلاصة الأمر يعني اللي كان دار طواف الإفاضة وزاد ليه التعب بين الصفا والمروة انتهى الحج هاديك الساعة كتروحو لمكة
اش كيبقاو قدامك ؟ كتبقى الصلوات الخمس يمكن يعطيكم نهار يومين تلتيام عشر ايام على حساب نظام الرحلة في مكة. ما حدك في مكة ونتا تصلي الصلوات الخمس في المسجد الحرام
نهار يقولو لكم اليوم غادي نقلعو او غدا غادي نقلعو عندك واحد الخدمة سميتها طواف الوداع اخر عهد بينك وبين المسجد الحرام تودع المسجد الحرام بطواف الوداع مافيهشاي السعي بين الصفا والمروة في غي طواف سبعة د الاشواط
وسير فحالك الله يجعل البركة هداك هو وداع ديال البلاد كلها وكتمشي نيشان للسيارة او للكار باش تمشيو فحالكم للزيارة دالمسجد النبوي دالمدينة او كترجعو للطائرة لي كانوا سبقو الزيارة كترجعو لجدة باش تركبو فالطائرة
خلال هادشي كلو كاين واحد الطواف كيتسمى طواف التطوع طواف التطوع يعني فينما رشق لك بالليل بالنهار بالضحى قبل الفجر من بعد الفجر فالجوج فالليل التلاتة فالليل في اي لحظة من اللحظات
شئت ووجدت نشاطا في بدنك لك ان تطوف تظاف تطوع انما طواف التطوع عندو شروط شناهي الشروط ديالو؟ سبعة تمشي دير ثلاثة تقول باراكا عليا. ها شي وحدين كيديرو هاد الخدمة هادي. دير خمسة بركة
لا سبعة درت الطواف ودرت الطواف بحقو وطريقو. ما فيهشاي السعي بين الصفا والمروة. لا غير الطواف. تطوف انتهى لا مكاين احرام اه بالسوب السوب ديالك العادي البس المخيط. الإحرام فضينا منو نهار عشرة
نهار عشرة حنا قلنا حسنت راسك قلعت حوايجك طواف الافاضة طواف الافاضة لركن من اركان الحج كديروه بحوايجك العاديين ما كديروشاي بالاحرام كاينة واحد النازلة فقهية كيمكن انت كطوف تطوع ولا فرض او ركن من الأركان لي هو طواف الإفاضة
الصلاة ظهر او عصر او مغرب او عشاء او فجر. شوف الظروف فاش جابتك نتا هاديك الساعة من بعد الأذان كتكمل الطواف ديالك كتزيد حتى تقام الصلاة ملي تقام الصلاة الموضعفة شراك ووقف
لأنه المسجد داك الصحن كلو كيولي صفوف ما ترفدشاي الهم للصوف كي غادي شي يوقع لو الموضع فاش شراك غتلقى راسك راك فالصف مشكل تلقائي يمكن كاع تزيد واحد الخطوة القدام ولا خطوة اللور هانتا فالصف
كتصلي في موضعك الفريضة لما يقولوا السلام عليكم كمل الطواف ديالك على الحساب لي عندك عندك خمسة زيد ستة سبعة عندك ثلاثة زيد كمل عندك ربعة او نص كمل النص يعني حيثما انت فأنت في عدك الذي كنت فيه والله
والسلام عليكم ورحمة الله وبركاته